recursal/SuperWikiNEXT-32B huggingface dataset:
செலுகிட் மரபுவழி மன்னர் ஆன்டியோசுசு I சோடெரின் வெள்ளிக் காசு. காசின் பின்புறத்தில் புனிதப்பீடத்தில் அப்பல்லோ அமர்ந்திருப்பதை காட்டுகிறது. கிரேக்க மொழியில் ΒΑΣΙΛΕΩΣ ΑΝΤΙΟΧΟΥ (மன்னர் ஆன்டியோசுசினுடையது) எனப் பொறிக்கப்பட்டுள்ளது.
**பசிலெயசு** (*Basileus*, கிரேக்க மொழி: βασιλεύς (About this soundபைசாந்திய, தற்கால கிரேக்க உச்சரிப்பு (உதவி·தகவல்)), பன்மை βασιλεῖς, *basileis*/*பசிலெயிசு*) என்ற கிரேக்கச் சொல் வரலாற்றில் பல்வேறு மன்னர்களுக்கான பட்டமாக இருந்துள்ளது. ஆங்கிலத்தில் இது பைசாந்தியப் பேரரசர்கள் பயன்படுத்திய பட்டமாக அறியப்பட்டாலும் வரலாற்றில் இது பண்டைக் கிரேக்கத்தில் இறைமையும் அதிகாரமும் உள்ள நபர்களுக்கு பயன்படுத்தப்பட்டுள்ளது; தற்கால கிரேக்க மன்னர்களுக்கும் இப்பட்டம் இருந்துள்ளது. 

இதன் பெண்பாற் பெயராக பசிலிசா, பசிலெயா, பசிலெசு மற்றும் வழக்கொழிந்த பசிலின்னா என்பன உள்ளன.

குறிப்புகள்
-----------

1. ↑

உசாத்துணைகள்
------------

* Jochem Schindler, "On the Greek type *hippeús*" in *Studies Palmer* ed. Meid (1976), 349–352.
* Robert Drews, *Basileus. The Evidence for Kingship in Geometric Greece*, Yale (1983).
* *The Oxford Dictionary of Byzantium*, Oxford University Press (1991).
**வாயிலான் தேவன்** சங்ககாலப் புலவர்களில் ஒருவர். குறுந்தொகை 103, 108 ஆகிய இரண்டு பாடல்கள் இவர் பாடியனவாகச் சங்கப்பாடல் தொகுப்பில் உள்ளன.

வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.

பாடல் சொல்லும் செய்தி

குறுந்தொகை 103
--------------

கவரிதழ்
கவரிதழ் எனப்பட்ட முருக்கம்பூ
நாரை

முருக்கம் பூப் போன்று சிவந்த தூவி மயிர்களையும், வாயையும் கொண்டது. கடல் உண்டாக்கிய சேற்றில் அது தன் இரையைத் தேடும்.
நாரை இரைதேட முடியாமல் தூவானத் துவலைகள் தூவிக்கொண்டிருக்கின்றன. வாடைக்காற்று நாரையையே நடுங்க வைத்துக்கொண்டிருக்கிறது.

இப்போது கூட அவர் வருவதாகத் தெரியவில்லை. இனி என்னால் வாழமுடியாது போல் இருக்கிறது. - தலைவி தோழியிடம் கூறுகிறாள்.

குறிந்தொகை 108
--------------

குன்றத்தில் மழை விளையாடும் கார்காலம் வந்துவிட்டது.  

கறவை மாடுகள் கன்றுகள் இருக்கும் இடத்துக்குத் திரும்பும் மாலைக்காலமும் வந்துவிட்டது.  

வெண்ணிற முல்லைப் பூக்களும் பூக்கின்றன. (அவர் இங்கு இல்லை. அதனால் சூடிக்கொள்ள முடியவில்லை)  

இனி என்னால் வாழமுடியாது போல் ஆகிவிட்டது. - தலைவி தோழியிடம் கூறும் செய்தி இது.
**லோரீன் பவல் ஜொப்ஸ்** (*Laurene Powell Jobs*), கொலேஜ் ட்ரெக் நிறுவனத்தின் துணை நிறுவுனரும், பணிப்பாளர் சபையின் தலைவரும் ஆவார். இவர் ஆப்பிள் நிறுவன பிரதம நிறைவேற்று அதிகாரியான ஸ்டீவ் ஜொப்ஸின் மனைவியாவார்.

வாழ்க்கைக் குறிப்பு
-------------------

பவல் ஜொப்ஸ் தனது கலைப் பட்டப் படிப்பை பென்சில்வேனியா பல்கலைக்கழகத்தில் மேற்கொண்டார். அத்தோடு, 1985 ஆம் ஆண்டு பென்சில்வேனியா பல்கலைக்கழகத்தின் வார்டன் பள்ளியில் பொருளாதாரவியலுக்கான பட்டத்தைப் பெற்றுக் கொண்டார். வர்த்தக முகாமைத்துவத்தில் முதுமானிப்பட்டத்தை ஸ்டான்பேர்ட் வணிகவியல் பட்டதாரி பள்ளியில் இவர் பெற்றார்.

1991 ஆம் ஆண்டு, மார்ச் மாதம் 18 ஆம் நாள் ஸ்டீவ் ஜொப்ஸை இவர் திருமணம் செய்து கொண்டார். இவர்களுக்கு 1991 ஆம் ஆண்டு செப்டம்பரில் ரீட் என்ற ஆண் குழந்தை பிறந்தது. இதனைத் தொடர்ந்து 1995 மற்றும் 1998 இல் முறையே எரின் மற்றும் ஈவ் என்ற இரு பெண் குழந்தைகள் பிறந்தன. பவல் ஜொப்ஸ் தனது கணவர், பிள்ளைகளோடு, பாலோ அல்டோவில் வசித்து வருகின்றார்.

உசாத்துணைகள்
------------

1. 1 2  Linzmayer, Owen W. (2004). *Apple Confidential 2.0: The Definitive History of the World's Most Colorful Company*. No Starch Press. பன்னாட்டுத் தரப்புத்தக எண்:1593270100. .
2. ↑  "Trustees' Council of Penn Women". University of Pennsylvania. Laurene Powell Jobs, CW'85
3. ↑  "President Obama Announces Members of the White House Council for Community Solutions". *Press Release*. The White House. December 14, 2010.
4. ↑  "Laurene Powell Jobs — PARSA". PARSA Community Foundation. 2006. 2010-09-14 அன்று மூலம் பரணிடப்பட்டது. 2008-07-08 அன்று பார்க்கப்பட்டது.
**நீலகிரி பூங்குருவி** (Nilgiri thrush)(*சூத்திரா நீல்கெரியென்சிசு*) பாடும் பறவைகள் குடும்பத்தினைச் சார்ந்த ஒரு உறுப்பினர்.

விநியோகம் மற்றும் வாழ்விடம்
---------------------------

நீலகிரி பூங்குருவி மேற்குத் தொடர்ச்சி மலைகளில் மட்டுமே காணக்கூடியது. இது பெரும்பாலும் சோலைக்காடுகள், மலைப்பகுதிகளில் காணப்படும் மாண்டேன் புல்வெளிகளால் தனிமைப்படுத்தப்பட்ட மேகக் காடுகளில் காணப்படுகின்றன. மழை நாட்களில் சாலைகளில் அரிதாகவே காணப்படுகிறது. இது பூச்சிகளை உணவாக உண்ணுகிறது. ஈரப்பதமான சோலைக்காடுகளின் தங்கியிருக்கிறது. இந்த இனம் காடுகளின் நிலப்பரப்பில் உருமறைப்பின் காரணமாகப் பாதுகாப்பினைப் பெறுகிறது.

விளக்கம்
--------

பாலின வேறுபாடுகள் காணப்படுவதில்லை. உடல் நீளம் 27 முதல் 31 செ.மீ. நீளமானது. வெள்ளை அல்லது மஞ்சள் நிற பின்னணியில் கருப்பு செதில்களுடன் காணப்படும். இது பறக்கும் போது குறிப்பிடத்தக்க அடையாள அம்சமாக வெள்ளை நிற அடி இறகில் கருப்பு பட்டை காணப்படும். இது சைபீரிய பாடும் பறவையுடன் பகிரப்பட்ட பண்பாகும். ஆணு பறவை தனக்கென ஒரு பாடலைக் கொண்டுள்ளது. இது சத்தமாக, தூரத்திற்குச் செல்லும் விசில் சத்தமாகும். நீண்ட சொற்றொடருக்கு இடையில் ஒவ்வொரு விநாடிக்கும் இடையே 5-10 வினாடிகள் இடைநிறுத்தப்படுகின்றன *ட்வீ ... டுவு .... டுவு .... டுவு* .

இது முன்னர் செதில் பாடும் பறவையின் துணையினமாகக் கருதப்பட்டது.

மேற்கோள்கள்
-----------

1. ↑  "Zoothera neilgherriensis (Nilghiri Thrush) - Avibase". *avibase.bsc-eoc.org*. 2018-01-01 அன்று பார்க்கப்பட்டது.
**இந்திய அரசு காசாலை, நொய்டா** (**India Government Mint, Noida)**, என்பது இந்தியாவில் உள்ள நான்கு காசாலைகளில் ஒன்றாகும். இது உத்திரப் பிரதேச மாநிலம் நொய்டாவில் செயல்பட்டு வருகிறது. இந்த ஆலையில் 1988 சூலை 1 முதல் நாணயங்கள் தயாரிக்கப்படுகின்றன. 1947 இல் இந்திய சுதந்திரத்துக்குப் பிறகு இந்தியாவில் துவக்கப்பட்ட ஒரே காசாலை இது ஆகும். இது இந்தியாவில் முதல் துருவேறா எஃகு நாணயங்களை தயாரித்து, அதன் சொந்த நாட்டிற்கான நாணயங்களை உற்பத்தி செய்வதல்லாமல், மற்ற நாடுகளுக்கும் நாணயங்களை தயாரிக்கிறது.

வரலாறு
------

இந்தியாவின் உத்திரப் பிரதேச மாநிலம் நொய்டாவில் ஒரு காசாலையை நிறுவ இந்திய அரசு 1984 ஆம் ஆண்டு, முடிவு செய்தது. இந்தியாவில் அதிகரித்து வரும் நாணயங்களின் தேவையை பூர்த்தி செய்யும் விதமாக ஆண்டுக்கு 2,000 மில்லியன் நாண உற்பத்தி திறன் கொண்டதாக இந்த புதிய காசாலை நிறுவப்பட்டது. இந்த ஆலை  1988 ஆம் ஆண்டு சூலை 1 ஆம் தேதி தன் உற்பத்தியைத் துவங்கி, இந்தியாவின் முதல் துருவேறா எஃகு நாணயங்களை தயாரித்தது.

காசாலைக் குறியீடு
-----------------

நொய்டா ஆலையில் தயாரிக்கப்படும் நாணயங்களில் தயாரித்த ஆண்டுக்குக் கீழே ஒரு தனித்த குறியீடாக ஒரு சிறிய அல்லது பெரிய புள்ளி (**°** or **o**) இடப்படுகிறது.

ரூபாய் நாணயத்தில் இடப்பட்ட நொய்டா ஆலைக் குறியீடு.

தயாரிப்பு
---------

இந்த ஆலையில் இந்தியாவிற்கான நாணயங்களை தயாரிப்பது தவிர,  தாய்லாந்து மற்றும் டொமினிக்கன் குடியரசு ஆகியவற்றுக்கான நாணயங்களையும் தயாரித்துள்ளது.  2012 ஏப்ரல் மாதத்தில் இருந்து ஆலையில் இரவுப் பணியிலும் உற்பத்தி துவங்கப்பட்டுள்ளது.

மேற்கோள்கள்
-----------

1. ↑  "History". Official website.. பார்த்த நாள்: 9 January 2017.
2. ↑  "Mint mark". numista.com.. பார்த்த நாள்: 9 January 2017.
3. ↑  "About us". Official website.. பார்த்த நாள்: 9 January 2017.

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
**நீல மலைகள்** (*Blue Mountains*) என்பது ஆஸ்திரேலியாவின் நியூ சவுத் வேல்சில் உள்ள மலைத் தொடர் ஆகும். இதன் அடிவாரங்கள் மாநிலத் தலைநகரான சிட்னிக்கு மேற்கில் சுமார் 50 கிலோமீட்டர் (31 மைல்) இருந்து தொடங்குகின்றன. இந்தப் பகுதி நெபன் ஆற்றின் மேற்கில் தொடங்குகிறது. அது காக்ஸ் நதி வரை மேற்கு நோக்கி செல்கிறது. இது முக்கியமாக ஒரு மணற்கல் பீடபூமியாகும். இம் மலைத்தொடரின் மிக உயர்ந்த புள்ளி மலை வேரொங் ஆகும். இது கடல் மட்டத்திலிருந்து 1,215 மீட்டர் (3,986 அடி) மேல் உள்ளது. இம் மலை ஒரு பெரிய பகுதியாக பொிய நீல மலைகள் பகுதியில் உள்ள உலக பாரம்பரிய தளமாக உள்ளது. இம் மலைப்பகுதியில் ஏழு தேசியப் பூங்கா பகுதிகள் மற்றும் ஒரு பாதுகாப்பு பகுதி உள்ளது. நீல மலைகள் பகுதியில் நீல மலைகள் நகரத்தின் உள்ளூர் அரசாங்க பகுதிகள், ஹாக்ஸ்ஸ்பரி நகரம், லித்கோ நகரம் மற்றும் ஓபெரோன் ஆகியவை உள்ளன

விலங்குகள்
----------

பொிய நீல மலைகள் பகுதி, 400 க்கும் அதிகமான விலங்கு வகைகளை கொண்டுள்ளது. இவற்றுள் அரிதான பாலூட்டிகள் உள்ளன, அவை புள்ளியிடப்பட்ட வால் கூவல் கோவாலா, மஞ்சள் நிறமுள்ள பெள்ளிடு கிலிட்டா் மற்றும் நீண்ட மூக்கு புட்டோரு போன்றவையாகும். நீலமலை நீர் அரணை போன்ற சில அரிய ஊர்வனங்களும் உள்ளன. இப்பகுதியில் சாம்பல் நிற கங்காருகளை வேட்டையாடும் சில டிங்கோக்கள் (காட்டு நாய்கள்) உள்ளன.

மேற்கோள்கள்
-----------

1. ↑  Gregory's New South Wales State Road Map, Map 220, 11th Edition, Gregory's Publishing Company
**மாலிப்டைட்டு** (*Molybdite*) என்பது மாலிப்டினம் டிரையாக்சைடின் இயற்கையாகத் தோன்றும் ஒரு வடிவமாகும். இது MoO3. என்ற மூலக்கூற்று வாய்ப்பாட்டால் விவரிக்கப்படுகிறது. மஞ்சளும் பச்சையும் கலந்த நிறத்தில் செஞ்சாய்சதுரப் படிகத்திட்டத்தில் ஊசிவடிவ படிகங்களாகக் காணப்படுகிறது. 

1854 ஆம் ஆண்டு மாலிப்டைட்டு முதன்முதலில் கண்டறியப்பட்டது. செக் குடியரசின்  வடமேற்குப் பகுதியிலுள்ள குருப்கா நகரத்தின் நோட்டல் பகுதியில் குவார்ட்சு படிகத்தின் நாளங்களிலும். பொகிமியா நிலப்பகுதியின் உசுதி மண்டலத்தில் காணப்படும் குருசுனே ஓரி மலைகளிலும் மாலிப்டைட்டு காணப்படுகிறது. மாலிப்டினைட்டு நாளக் குழிகள், தாது நாளங்களின் மீது ஒரு மேற்பூச்சாகவும், குவார்ட்சு, டோப்பாசு எனப்படும் புட்பராகத் தாது, கிரெய்சன்சு எனப்படும் பாறை வகை நாளங்களிலும் இது காணப்படுகிறது. மாலிப்டினைட்டு, பெட்பாக்தலைட்டு மற்றும் குவார்ட்சு போன்றவை மாலிப்டைட்டுடன் சேர்ந்து காணப்படும் பிற கனிமங்களாகும். பெரிமாலிப்டைட்டு என்ற இரும்பு மாலிப்டைட்டு கனிமம் பெரும்பாலும் தவறுதலாக மாலிடைட்டு எனப் புரிந்துகொள்ளப்படுகிறது The similar mineral ferrimolybdite is often misidentified as molybdite..

மேற்கோள்கள்
-----------

1. ↑  Mineralienatlas
2. 1 2 3  Molybdite on the Handbook of Mineralogy
3. 1 2  Molybdite on Mindat.org
4. ↑  Molybdite data on Webmineral.com
**வெண்டாக்கோட்டை சுப்பிரமணிய சுவாமி கோயில்** தமிழ்நாட்டில் தஞ்சாவூர் மாவட்டம், வெண்டாக்கோட்டை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுப்பிரமணிய சுவாமி சன்னதியும், சக்தி விநாயகர், அனுக்ஞை விநாயகர், சுந்தரேஸ்வரர், மீனாட்சி, துர்க்கை, இடும்பன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**லோர்ட் ஹாவ் விசிறிவால்** (*Lord Howe fantail*)(ரை*பிதுரா புலிகினோசா செர்வினா*), என்பது **லோர்ட் ஹாவ் தீவு விசிறிவால்** அல்லது **மாநிற-மார்பு விசிறிவால்** என்றும் அழைக்கப்படுகிறது. இது விசிறிவால் குடும்பமான ரைபிதுரிடேயில் ஒரு சிறிய பறவைச் சிற்றினம் ஆகும். இது அழிந்துபோன நியூசிலாந்து விசிறிவாலின் (ரை*பிதுரா புலிகினோசா*) துணையினமாகும். இது ஆத்திரேலியாவின் நியூ சவுத் வேல்ஸின் ஒரு பகுதியான தாஸ்மான் கடலில் உள்ள லோர்ட் ஹாவ் தீவுகளில் காணப்பட்ட அகணிய உயிரி.

விளக்கம்
--------

 கூடு
லோர்ட் ஹாவ் விசிறிவால் சில நேரங்களில் தனிசிற்றினமாகக் கருதப்படுகிறது. இது மற்ற துணையினங்களிலிருந்து வேறுபட்டது. இதன் அடிப்பகுதி முழுவதும் வெளிர் இலவங்கப்பட்டை-பழுப்பு நிறமாகவும், வெளிறிய தொண்டைப் பகுதியுடன், வெள்ளை தொண்டை இல்லாததால், இருண்ட பட்டை மார்பகத்திலிருந்து தொண்டியினைப் பிரிக்கிறது.

பரவல்
-----

லோர்ட் ஹாவ் விசிறிவால், லோர்ட் ஹாவ் தீவில் மட்டுமே காணப்பட்டது. இங்கு இது மிதவெப்பமண்டல மழைக்காடுகளில் வசித்து வந்தது.

நடத்தை
------

பறவைகள் மிகவும் அமைதியானவை. இவை பொதுவாகக் கட்டிடங்களைச் சுற்றிக் காணப்பட்டன. இவை பூச்சிகளைத் தேடி அடிக்கடி இப்பகுதிகளுக்குள் நுழைந்தன.

### இனப்பெருக்கம்

லோர்ட் ஹாவ் விசிறிவால் கிண்ண வடிவ கூடு கட்டும். அடிப்படை வால், அழுகிய மர நார் மற்றும் புல், சிலந்தி வலைகளால் பிணைக்கப்பட்டு, கிடைமட்ட கிளையில் மெல்லிய புல்லால் வரிசையாகக் கூடு அமைக்கப்படும். கூடுகளில் பொதுவாக மூன்று, சில நேரங்களில் இரண்டு முட்டைகள் வரை இடுகின்றன.

அழிவு
-----

லோர்ட் ஹாவ் விசிறிவால் 1909-ல் பொதுவான பறவையாக அறிவிக்கப்பட்டது. ஆனால் சூன் 1918-ல் எஸ். எஸ். மாகம்போ என்ற கப்பலைத் தரையிறக்கியதன் மூலம் கருப்பு எலிகள் தற்செயலாக இத்தீவுக்கு அறிமுகப்படுத்தப்பட்டது. இதன் பின்னர் சிறிது காலத்தில் லோர்ட் ஹாவ் விசிறிவால் காணாமல் போனது. லோர்ட் ஹாவ் விசிறிவால் "நடைமுறையில் அழிந்துவிட்டதாக" 1924-ல் தெரிவிக்கப்பட்டது. மேலும் அடுத்தடுத்த ஆண்டுகளில் எந்த இந்த பறவைகள் குறித்த எந்த பதிவுகளும் இல்லை. எலி வேட்டையாடலால் அழிக்கப்பட்ட லோர்ட் ஹாவ் உள்ளூர் பறவைகள் மற்றும் பிற விலங்கினங்களுள் லோர்ட் ஹாவ் விசிறிவால் ஒன்றாகக் கருதப்படுகிறது.

மேற்கோள்கள்
-----------

1. 1 2  Hindwood, p.68.
2. ↑  Schodde & Mason, p.484.
3. ↑  Hindwood, pp.68-69.
4. ↑  Hindwood, p.68
5. ↑  Garnett & Crowley, pp.567 and 633.

கூடுதல் மேற்கோள்கள்
-------------------

* கார்னெட், ஸ்டீபன் டி.; & குரோலி, கேப்ரியல் எம். (2000). *ஆஸ்திரேலிய பறவைகளுக்கான செயல் திட்டம் 2000*. சுற்றுச்சூழல் ஆஸ்திரேலியா: கான்பெர்ரா.ISBN 0-642-54683-5
* ஹிந்த்வுட், கேஏ (1940). லார்ட் ஹோவ் தீவின் பறவைகள். *ஈமு* **40** : 1-86.
* ஸ்கோடே, ஆர். & மேசன், IJ (1999). *தி டைரக்டரி ஆஃப் ஆஸ்திரேலிய பறவைகள்: பாஸரைன்ஸ்*. CSIRO வெளியீடு: மெல்போர்ன்.ISBN 0-643-06456-7ஐஎஸ்பிஎன் 0-643-06456-7

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1869864
* AFD: Rhipidura\_(Rhipidura)\_fuliginosa\_cervina
* GBIF: 6087378
* iNaturalist: 349312
* ITIS: 917235
* SPRAT: 67106

 |
**இந்திய அரசு காசாலை** (*India Government Mint*) என்பது இந்திய நாணயங்களை உற்பத்தி செய்வதற்காக நாட்டில் நான்கு காசாலைகளை நிறுவியுள்ளது. இவை கீழ்க்கண்ட நகரங்களில் அமைந்துள்ளன.

* மும்பை, மகாராஷ்டிரா
* கொல்கத்தா, மேற்கு வங்கம்
* ஐதராபாத், தெலங்காணா
* நொய்டா, உத்தரப்பிரதேசம்

1906 நாணயச் சட்டத்தின் கீழ், இந்திய ரிசர்வ் வங்கிக்கு நாணயங்களை உற்பத்தி செய்து வழங்குவதாக இந்திய அரசு காசாலைகளை நிறுவியது. ரிசர்வ் வங்கி வழங்கும் வருடாந்திர தேவைப்பட்டியலுக்கு ஏற்ப இந்திய அரசு நாணய உற்பத்தித் திட்டத்தை உருவாக்குகிறது.

மும்பை, கொல்கத்தா மற்றும் ஐதராபாத்தில் உள்ள காசாலைகள் நாணய அச்சுகளை உருவாக்குகின்றன. ஐதராபாத், மும்பை மற்றும் கொல்கத்தா காசாலைகள் தங்க மதிப்பீட்டு வசதிகளைக் கொண்டுள்ளன. மும்பை காசாலை தரப்படுத்தப்பட்ட எடை மற்றும் அளவுடன் நாணயங்களை உற்பத்தி செய்கிறது. மும்பை காசாலையில் 999.9 வரை அதிநவீன தங்கச் சுத்திகரிப்பு வசதி உள்ளது. ஐதராபாத் காசாலையில் 999.9 வரை மின்னாற்பகுப்பு வெள்ளி சுத்திகரிப்பு வசதியைக் கொண்டுள்ளது.

நினைவு நாணயங்கள் மும்பை மற்றும் கொல்கத்தாவில் தயாரிக்கப்படுகின்றன. கொல்கத்தா மற்றும் ஐதராபாத் காசாலைகளில் பதக்கங்களை உருவாக்குவதற்கான வசதிகளும் உள்ளன. நொய்டா காசலை எஃகு நாணயங்களை உருவாக்க நாட்டில் முதலில் காசாலையாகும்.

காசாலை குறிகள்
--------------

இந்தியாவில் (மற்றும் உலகெங்கும்) ஒவ்வொரு நாணயமும் அது உருவாக்கப்பட்ட காசாலையினை அடையாளம் காண ஒரு சிறப்பு காசாலை குறியினைக் கொண்டுள்ளது.

 புதினாவை சித்தரிக்கும் அஞ்சலட்டை.
### பம்பாய் (மும்பை) புதினா

பம்பாய் (மும்பை) காசாலையில் நாணயத்தின் தேதியின் கீழ் ஒரு வைர குறியினைக் கொண்டுள்ளது (வெளியிடப்பட்ட ஆண்டு). இந்த காசாலைலிருந்து வரும் ஆதார நாணயங்களில் காசாலை குறி 'B' அல்லது 'M' கொண்டுள்ளது.

### கல்கத்தா (கொல்கத்தா) காசாலை

கொல்கத்தா காசாலை நாணயத்தின் தேதியின் கீழ் எந்த அடையாளமும் இல்லை (வெளியிடப்பட்ட ஆண்டு). அல்லது அதற்கு "c" குறி உள்ளது. இந்த காசாலை இந்தியாவின் முதல் காசாலை என்பதால் இது எந்த அடையாளத்தையும் தேர்வு செய்யவில்லை. இதனால் இது தனித்துவமானது.

### ஐதராபாத் காசாலை

ஐதராபாத் காசாலை நாணயத்தின் தேதியின் கீழ் ஒரு நட்சத்திரம் உள்ளது (வெளியிடப்பட்ட ஆண்டு). ஐதராபாத்திலிருந்து வரும் மற்ற நாணயங்களில் பிளவு வைரம் மற்றும் வைரத்தில் ஒரு புள்ளி ஆகியவை அடங்கும்.

### நொய்டா காசாலை

நொய்டா காசாலை வெளியிடப்பட்ட நாணயத்தின் ஆண்டின் கீழ் ஒரு புள்ளி உள்ளது (நாணயம் தேதி).

மேலும் காண்க
------------

* இந்திய ரூபாய்
* இந்திய நாணய முறை
* இந்தியா அரசு காசாலை, கொல்கத்தா

மேற்கோள்கள்
-----------

1. ↑
2. ↑
3. ↑

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
பிரீடுமன், 2010
**வெண்டி இலவுரல் பிரீடுமன்** *(Wendy Laurel Freedman)* (பிறப்பு: ஜூலை 17, 1957)ஒரு கனடிய-அமெரிக்க வானியலாளர் ஆவார். இவர் அபுள் மாறிலியை அளந்தமைக்காகப் பெயர்பெற்றவர். இவர் கலிபோர்னிய, பசதேனாவில் அமைந்த கார்னிகி வான்காணகங்களுக்கும் சிலியில் அமைந்த இலாசு கம்பனாசு வான்காணகத்துக்கும் இயக்குநரும் ஆவார். இப்போது இவர் சிகாகோ பல்கலைக்கழகத்தின் வானியல், வானியற்பியல் துறையின் பேராசிரியரும் ஆவார். இவரது முதன்மையான ஆராய்ச்சி ஆர்வம் நோக்கீட்டு அண்டவியலில் அமைந்துள்ளது. குறிப்பாக, புடவியின் நடப்பு, கடந்தகாலவிரிவு வீதங்களை அளப்பதிலும் கருப்பு ஆற்றலின் பான்மையை விவரிப்பதிலும் குவிந்துள்ளது.

இளமையும் வாழ்க்கைப்பணியும்
--------------------------

இவர் பியானோவில் வல்லவரான ஒரு மருத்துவரின் மகளாவார்.

அபுள் மாறிலி
------------

மாபெரும் மெகல்லான் தொலைநோக்கி
-----------------------------

தகைமைகள்
--------

சிலி நாட்டுக்கான அமெரிக்க அரசு தூதுவருடன் பிரீடுமன், 2009

சொந்த வாழ்க்கை
--------------

இவர் தன்னோடு நெடுங்காலத்துக்குப் பணிபுரிந்த பாரி மதோரை மணந்தார். இவர்களுக்கு இரு குழந்தைகள் உண்டு.

மேற்கோள்கள்
-----------

1. ↑  Koppes, Steve (7 August 2014). "Wendy Freedman, world-leading astronomer, joins UChicago faculty". *UChicago News* (ஆங்கிலம்). 8 July 2017 அன்று பார்க்கப்பட்டது.
2. 1 2  Amy Ellis Nutt, "Will the universe disappear, or does a mysterious force have other plans for it? பரணிடப்பட்டது 2016-03-04 at the வந்தவழி இயந்திரம்" The Star-Ledger, Newark, NJ (December 5, 2002)
3. ↑  Corbis Images, Galactic Astronomers"

வெளி இணைப்புகள்
---------------

The University of Chicago பரணிடப்பட்டது 2017-01-30 at the வந்தவழி இயந்திரம் Academic Profile
நீலகண்ட தீட்சிதர் 17 வது நூற்றாண்டில் மதுரை மன்னர் திருமலை நாயக்கர் ஆட்சியில் அமைச்சராக இருந்தார். இவர், அத்வதத்தில் சிறந்த ஞானியான  அப்பய்யா .தீட்சிதரின் வம்சாவளியாவார். அவர் மீனாட்சியம்மையின் பக்தர் ஆவார்.  இவர் பல கவிதைகளையும் இலக்கிய படைப்புகளையும் உருவாக்கியுள்ளார், அவற்றில் மிகவும் பிரபலமானது ஆனந்த சாகர ஸ்தவம் ஆகும்.

வாழ்க்கை வரலாறு
---------------

மகாகவி ஸ்ரீ நீலகண்ட தீட்சிதர் 16 ஆம் நூற்றாண்டில் 1594ம் வருடம் ஆங்கில மாதம் மே 23ம் தேதி 
பிறந்தார். அவர் பரத்வாஜ கோத்ரம் மற்றும் ஒரு சாம வேதியலார். திருமமு நாயக்க மன்னரின் அரசவையில் பணிபுரிந்த காலத்தில்,  மதுரை மீனாட்சி அம்மன் ஆலயத்தில் தற்போது புது மண்டபம் என அழைக்கப்படும் வசந்த மண்டபம் இவரது மேற்பார்வையில் கட்டப்பட்டது.  முதுமை காலத்தில் அவர் திருநெல்வேலி மாவட்டத்தில் பலமடை கிராமத்தில் வசித்தார். பலமடை கிராமம் திருமுல்லை நாயக்க மன்னரால் அவருக்கு பரிசாக வழங்கப்பட்டது. அதற்கான   தொல்பொருள் சான்றுகள் செப்பு தகடுகளாக  உள்ளது.  அவருடைய  இலக்கிய படைப்புக்களில் சில கங்காவதரனம், முகுந்த விலாஷ், குருராஜஸ்தவம், சிவதத்வராஹஸ்யம்.

அவரது படைப்புகள் தொடர்ந்து சென்னையில் மகாகவி நீலகண்ட  தேக்ஷிதர் அறக்கட்டளையால் வெளியிடப்படுகின்றன. சென்னையில் இருந்து வெளியிடப்படும் அம்மன் தரிசனம் போன்ற ஆன்மீக பத்திரிகைகளில் அவை வெளியிடப்படுகின்றன. அவரது பிறந்த நாள் மற்றும் சமாதி தினம் ஒவ்வொரு ஆண்டும் தொடர்ந்து பலமடை கிராமத்தில் கொண்டாடப்படுகிறது.

மேற்கோள்கள்
-----------
**இரா. ஆவுடையப்பன்** (*R. Avudaiyappan*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் சபாநாயகர் ஆவார். சென்னை சட்டக் கல்லூரியில் இவர் சட்டம் பயின்று இளநிலை பட்டம் பெற்றுள்ளார். இவர் 1996 மற்றும் 2006 தேர்தல்களில் அம்பாசமுத்திரம் தொகுதியிலிருந்து திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.

2011ஆம் ஆண்டு தமிழ்நாடு மாநில சட்டமன்றத் தேர்தலிலும் இவர் அம்பாசமுத்திரம் தொகுதியில் போட்டியிட்டார். இருப்பினும், இவர் அஇஅதிமுக வேட்பாளர் ஈ. சுப்பையாவிடம் (அதிமுக) தோல்வியடைந்தார். 2016 மற்றும் 2021 சட்டமன்ற தேர்தல்களிலும் போட்டியிட்டுத் தோல்வியுற்றார். 2006 முதல் 2011 வரை தமிழக மாநிலச் சட்டசபையின் சபாநாயகராகப் பணியாற்றினார்.

மேற்கோள்கள்
-----------

1. ↑  "1996 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2021-05-21 அன்று பார்க்கப்பட்டது.
2. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2021-05-21 அன்று பார்க்கப்பட்டது.
3. ↑
4. ↑
**லோரண்ட் கூடோ பாக்போ** (*Laurent Koudou Gbagbo*, பிறப்பு: மே 31, 1945) கோட் டிவாரின் (ஐவரி கோஸ்ட்) அரசியல்வாதி. இவர் 2000 ஆம் ஆண்டு முதல் 2011, ஏப்ரல் 11 இல் பிரெஞ்சுப் படைகள் அவரை கைது செய்யும் வரை கோட் டிவாரின் அரசுத்தலைவராகப் பதவியில் இருந்தார்.

வரலாற்று ஆசிரியராகப் பணியாற்றி வந்த பாக்போ, அந்நாலைய அரசுத்தலைவர் பெலிக்ஸ் கூபயோ-பொய்னியின் அரசியல் எதிரியாகச் செயல்பட்டவர். 1982 ஆம் ஆண்டில் ஐவரிய வெகுசன முன்னணி என்ற அரசியல் கட்சியை ஆரம்பித்தார். 1990 இல் இடம்பெற்ற அரசுத்தலைவர் தேர்தலில் போட்டியிட்டுத் தோல்வியடைந்தார். ராபர்ட் குவெய் என்பவர் இராணுவப் புரட்சி ஒன்றை நிகழ்த்தி ஏனைய முக்கிய அரசியல் தலைவர்கள் போட்டியிட முடியாமல் தடை செய்த அக்டோபர் 2000 ஆம் ஆண்டுத் தேர்தலில், பாக்போ வெற்றி பெற்றதாக அறிவித்து, அவரது ஆதர்வாளர்கள் வீதிகளில் இறங்கி வன்முறைகளில் ஈடுபட்டனர். இதனைத் தொடர்ந்து ராபர்ட் குவெய் பதவியில் இருந்து அகற்றப்பட்டு பாக்போ அரசுத் தலைவரானார்.

நவம்பர் 2010 ஆம் ஆண்டில் நடந்த தேர்தலில் அலசான் வட்டாரா வெற்றி பெற்றதாக அறிவிக்கப்பட்டார். இவருக்கு ஐநா உட்படப் பல உலக நாடுகளின் ஆதரவு இருந்தது. ஆனாலும், தனது பதவியில் இருந்து பாக்போ இறங்க மறுத்து தேர்தல் முடிவுகளை இரத்துச் செய்தார். இதனை அடுத்து பாக்போவுக்கு ஆதரவான படைகளுக்கும், வட்டாராவுக்கு ஆதரவானவர்களுக்கும் இடையில் சண்டை மூண்டது. 2011 ஏப்ரல் 11 ஆம் நாள் பிரெஞ்சு இராணுவத்தினரின் தாக்குதலை அடுத்து பாக்போ சரணடைந்தார்.
**நீலகிரி சிரிப்பான்** (*Nilgiri laughingthrush*) உலகில் வேறெங்கும் காணப்படாத ஒரு சிற்றினம் ஆகும் .இவை மிக உயரத்தில் காணப்படும், தீபகற்ப இந்தியா முழுதும் காணப்படும்.

பெயர்கள்
--------

தமிழில்  :**நீலகிரி சிரிப்பான்**

ஆங்கிலப்பெயர்  :**Nilgiri Laughingthrush**

அறிவியல் பெயர் : ***மான்டிசின்க்லா கேச்சின்னாசு***

உடலமைப்பு
---------

20 செ.மீ. - தலையும் உச்சியும் சிலேட் பழுப்பு நிறம். உடலின் மேற்பகுதி ஆலிவ் பழுப்பு, கண்கள் வழியே வெண்பட்டைக்கோடு செல்லும். மோவாய் கருஞ்சிவப்பு,தொண்டையும் மார்பும் நல்ல கருஞ்சிவப்பு, வாலடி வெளிர் கருஞ்சிவப்பு.

காணப்படும் பகுதிகள்
-------------------

***நீலகிரி சிரிப்பானின் வாழிடம்*** -**நீலகிரி**
நீலகிரியிலும் அதைச் சார்ந்த சோலைகளிலும் அடர்ந்த காடுகளிலும் வேலி ஓரங்களிலும் காணலாம். பத்துப் பன்னிரண்டு பறவைகள் குழுவாகப் புதர்கள் அடியே பழுத்து உதிர்ந்த இலைகளைப் புரட்டிப் புழு பூச்சிகளைப் பிடித்துத் தின்னும். உதகமண்டலம், குன்னூர், கோத்தகிரி ஆகிய நகரங்களைச் சார்ந்தும் இதனைக் காணலாம்.

உணவு
----

வயநாட்டு சிரிப்பானை போல மனிதர்களைக் கண்டு அஞ்சி ஒளிவதில்லை. பிற பறவைக் குழுக்களோடு சேர்ந்து இரை தேடுவதும் உண்டு. *க்கீ-க்கீ-க்கீ* என ஒன்றைத் தொடர்ந்து ஒன்றாகக் கத்தத் தொடங்கிப் பின் குழு முழுதும் சிரிப்பது போலக் கலகலப்பான குரல் ஒலி எழுப்பும்.

இனப்பெருக்கம்
-------------

பிப்ரவரி முதல் சூன் வரை பழுத்த இலை, வேர் மரப்பாசி ஆகியன கொண்டு கோப்பை வடிவிலான கூட்டினைக் கட்டி 3 முட்டைகள் வரை இடும்.

*நீலகிரி சிரிப்பான்கள்*

மேற்கோள்கள்
-----------

1. ↑  "Strophocincla cachinnans". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2011.2*. பன்னாட்டு இயற்கைப் பாதுகாப்புச் சங்கம். 2010. 21 May 2012 அன்று பார்க்கப்பட்டது.
2. ↑  "Nilgiri\_laughingthrush *நீலகிரி சிரிப்பான்*". 1 அக்டோபர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:125
**முற்கால மரங்கொத்திகள்** சிறிய தனித்துவமான மரங்கொத்தி இனத்தை சார்ந்த பறவை இனமாகும். இவை*Jynx* என்னும் பேரினத்தை சார்ந்தவை. *Jynx* என்பது பழங்கால கிரேக்க சொல்லான *iunx* என்பதிலிருந்து வந்தது. கிரேக்கத்தில் *iunx* என்றால் முற்கால மரங்கொத்தி என்பது பொருள். 

மற்ற மரங்கொத்தி இனங்களை போல முற்கால மரங்கொத்திகளுக்கும் பெரிய தலையும் நீண்ட நாக்கும் உடையது. அதன் நீண்ட நாக்கை பயன்படுத்தி அதன் இரையான பூச்சிகளை பிடித்து உண்ணும். இதன் வால் இறக்கைகள் மற்ற மரங்கொத்தி வகைகளை போல கடினமானது இல்லை. இவை மரத்தண்டுகளைவிட மரத்தின் கிளைகளில் அமர்ந்து இருக்கும்.

இதன் அலகுகள் சிறியவை மற்றும் கூர்மையானவை. இதன் பிரதான இரை எறும்புகள் ஆகும். இவை தானே மரத்தில் துளை இடாமல் , கூடு கட்டுவதற்காக மற்ற மரங்கொத்திகள் கொற்றிய துளைகளை பயன்படுத்தும். இதன் முட்டைகள் வெள்ளை நிறத்தில் இருக்கும். 

முற்கால மரங்கொத்திகள் சாம்பல் மற்றும் பழுப்பு நிறம் கொண்ட அழகிய இறகுகளை உடையது. வளர்ந்த பறவைகள் ஜூலை-செப்டம்பர் பருவத்தில் தன் இறகுகளை உதிர்த்திக்கொள்ளும். சில பறவைகளின் இறகு உதிர்தல் பருவம் பனிக்காலம் வரை நீடிக்கும். The voice is a nasal woodpecker-like call.

இப்பறவைகளால் தன் தலையை கிட்டத்தட்ட 180 டிகிரிகள் திருப்ப இயலும். இதன் ஆங்கில பெயர் தன் தலையை 180 டிகிரி திருப்பும் திறனை கொண்டே பெற்றது. அது தன் கூட்டில் இருக்கும் பொழுது தன்னை அச்சுறுத்த வரும் விலங்குகளிடமிருந்து தன்னை காப்பாற்றிக் கொள்ள பாம்பைப் போல் சத்தமிட்டு தன் தலையை திருப்பி அச்சுறுத்துவது போல் காட்சி உண்டாக்கும்.

  

இவ்வகை மரங்கொத்திகள் இரண்டு இனம் உள்ளது, அவை:

| படம் | அறிவியல் பெயர் | பெயர் | காணப்படும் இடம் |
| --- | --- | --- | --- |
|  | *Jynx torquilla* | யூரேசிய முற்கால மரங்கொத்தி | ஆர்டிக் வட்டம் மற்றும் ஸ்பெயின் |
|  | *Jynx ruficollis* | சிவப்பு கொண்டை கொண்ட முற்கால மரங்கொத்தி, அல்லது சிவந்த கழுத்து கொண்ட முற்கால மரங்கொத்தி , | துணை சஹாரன் ஆபிரிக்கா |
|

  

* முற்கால மரங்கொத்தி, கிராமம், பெஹ்லோல்பூர், மொஹாலி மாவட்டம், பஞ்சாப், இந்தியாமுற்கால மரங்கொத்தி, கிராமம், பெஹ்லோல்பூர், மொஹாலி மாவட்டம், பஞ்சாப், இந்தியா
* யூரேசியா முக்கால மரங்கொத்தியூரேசியா முக்கால மரங்கொத்தி

1. ↑  Jobling, James A (2010). *The Helm Dictionary of Scientific Bird Names*. London: Christopher Helm. பக். 212. பன்னாட்டுத் தரப்புத்தக எண்:978-1-4081-2501-4.
2. ↑  *RSPB Handbook of British Birds* (2014). UK. ISBN 978-1-4729-0647-2.
**நீலம் சரண் கௌர்** (Neelum Saran Gour)   (பிறப்பு 12 அக்டோபர் 1955) 1990களின் முற்பகுதியில் வட இந்தியாவின் சிறு நகரங்களின் உலகத்தையும் அவற்றின் துடிப்பான தன்மையையும் கலாச்சார வரலாறுகளையும் சித்தரித்த ஒரு சிறப்பு வகை புனைகதைகளை பிரதிநிதித்துவப்படுத்தும் ஒரு பிரபலமான இந்திய ஆங்கில புனைகதை எழுத்தாளர் ஆவார். இவர் ஐந்து புதினங்கள், நான்கு சிறுகதைத் தொகுப்புகள் மற்றும் இலக்கியம் அல்லாத புனைகதைகளின் ஒரு படைப்பு ஆகியவற்றை எழுதியுள்ளார். இவர் தனது சொந்த ஊரான அலகாபாத் நகரத்தின் வரலாறு மற்றும் கலாச்சாரம் குறித்த ஒரு சித்திரத் தொகுப்பைத் வெளியிட்டுள்ளார். மேலும் தனது ஆரம்ப நூல்களில் ஒன்றை இந்திக்கு மொழிபெயர்த்துள்ளார். சமீபத்திய ஆண்டுகளில், இவர் வட இந்திய மையப்பகுதியிலிருந்து வெளிவரும் இந்திய ஆங்கில புனைகதைகளில் முன்னணி பயிற்சியாளர்களில் ஒருவராக அங்கீகரிக்கப்படுகிறார்.

ஆரம்பகால வாழ்க்கையும் கல்வியும்
-------------------------------

அலகாபாத்தில் பிறந்த ஒரு பெங்காலி தாய்க்கும் இந்தித் தந்தைக்கும் மகளாகப் பிறந்தார். மேலும் தனது குழந்தை பருவத்தில் பல மொழிகள் மற்றும் கலாச்சார தாக்கங்களை வெளிப்படுத்தினார். ரோமன் கத்தோலிக்க கன்னியாஸ்திரிகளால் நடத்தப்படும் புனித மேரி கான்வென்ட் இன்டர் கல்லூரியில் படித்த இவர், 1970களின் ஆரம்பத்தில் அலகாபாத் பல்கலைக்கழகத்தில் வரலாறு, தத்துவம் மற்றும் ஆங்கில இலக்கியம் ஆகியவற்றைப் பயின்றார். ஒவ்வொரு கல்வியாண்டிலும் தொடர்ச்சியாக முதலிடம் வகித்த இவர் கல்வித் திறனுக்காக பத்து தங்கம் மற்றும் வெள்ளிப் பதக்கங்களை வென்றார். விரைவில் 1977 இல் அலகாபாத் பல்கலைக்கழகத்தில் ஆங்கிலத் துறையில் விரிவுரையாளராக நியமிக்கப்பட்டார். 1977 முதல் பல்கலைக்கழகத்தில் கற்பிக்க ஆரம்பித்த இவர் இப்போது ஆங்கில இலக்கியத்தில் பேராசிரியர் பதவியைப் பெற்றுள்ளார்.

மேற்கோள்கள்
-----------

1. Singh, Aatika (8 May 2016). "Of moods and memories". *The Hindu*. .
2. ↑  Singh, Aatika (8 May 2016). "Of moods and memories". *The Hindu*. .
3. ↑  "Chronicling Allahabad University". *www.dailypioneer.com*. 2016-07-16 அன்று பார்க்கப்பட்டது.
4. ↑  "Allahabad University: A lore collector's recollections". .

வெளி இணைப்புகள்
---------------

* Neelum Saran Gour's website
* NDTV T.V Programme, Just Books covering *Sikandar Chowk Park*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| மற்றவை | 
* IdRef

 |
கணிதத்தில் **முற்றொருமைச் சார்பு** (*identity function*) என்பது அளிக்கப்படும் ஒவ்வொரு மாறியையும் அதே மாறியாகத் திருப்பித் தரும் ஒரு சார்பாகும். இச்சார்பு **முற்றொருமைக் கோப்பு** (identity map) அல்லது **முற்றொருமை உருமாற்றம்** (*identity transformation*) எனவும் அழைக்கப்படும். சமன்பாட்டு வடிவில் ஒரு முற்றொருமைச் சார்பைக் கீழ்க்கண்டவாறு எழுதலாம்:

{\displaystyle f(x)=x.}
சில பாடப்புத்தகங்களில் முற்றொருமைச் சார்பானது **சமனிச் சார்பு** எனவும் குறிப்பிடப்படுகிறது.

வரையறை
------

முற்றொருமைச் சார்பு முறையாகப் பின்வருமாறு வரையறுக்கப்படுகிறது:

*M* ஒரு தரப்பட்ட கணம் எனில், *M* கணத்தை ஆட்களமாகவும் இணையாட்களமாகவும் கொண்ட ஒரு சார்பு *f* ,

{\displaystyle f(x)=x,} {\displaystyle \forall x\in M} என அமைந்தால், *f* ஒரு முற்றொருமைச் சார்பாகும்..
அதாவது முற்றொருமைச் சார்பானது, *M* கணத்திலுள்ள ஒவ்வொரு உறுப்பு *x* -ஐயும் *M* -லுள்ள அதே *x* -உடன் இணைக்கிறது.

பெரும்பாலும் *M* மீதான முற்றொருமைச் சார்பு *f* , id*M* எனக் குறிக்கப்படுகிறது.

எடுத்துக்காட்டுகள்
------------------

* {\displaystyle f\colon \mathbb {R} \rightarrow \mathbb {R} ,}

{\displaystyle f(x)=x\times 1}
மெய்யெண்கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்பட்ட மாறியை அம்மாறியை எண் 1-ஆல் பெருக்கக் கிடைக்கும் பெருக்குத்தொகையாகத் திருப்பித் தருகிறது. எண்களில் பெருக்கல் செயலியின் பண்பின்படி, ஒவ்வொரு மெய்யெண்ணும் ஒன்றால் பெருக்கப்படும்போது கிடைக்கும் பெருக்குத்தொகை அதே மெய்யெண்ணாகவே இருக்கும். எனவே இச்சார்பு ஒரு முற்றொருமைச் சார்பாகும்.

* {\displaystyle f\colon \mathbb {R^{+}} \rightarrow \mathbb {R} }

{\displaystyle f(x)=|x|}
நேர்ம மெய்யெண்களின் கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்படும் மாறியை அம்மாறியின் தனி மதிப்பாகத் திருப்பித் தருகிறது.

ஒரு மெய்யெண்ணின் தனிமதிப்பின் வரையறைப்பப்படி:

{\displaystyle |x|={\begin{cases}x,&{\mbox{if }}x\geq 0\\-x,&{\mbox{if }}x<0.\end{cases}}}
நேர்ம மெய்யெண்களின் தனிமதிப்பு அதே நேர்ம எண்ணாகவே இருக்கும் என்பதால் இச்சார்பு ஒரு முற்றொருமைச் சார்பாகும். ஆனால் சார்பின் ஆட்களத்தை மெய்யெண்கணமாகக் கொண்டால் இச்சார்பு ஒரு முற்றொருமைச் சார்பாக அமையாது என்பதைக் கவனித்தல் அவசியம்.

* முற்றொருமை வரிசை மாற்றம் ஒரு முற்றொருமைச் சார்பு.

முற்றொருமை வரிசை மாற்றமானது, கணம் {\displaystyle \{1,2,\ldots ,n\}} அல்லது {\displaystyle \{a\_{1},a\_{2},\ldots ,a\_{n}\}} உள்ள உறுப்புகள் ஒவ்வொன்றையும் அதே உறுப்பாக இயல்பான வரிசைப்படி மாற்றும்.

{\displaystyle {\begin{pmatrix}1&2&3&\cdots &n\\1&2&3&\cdots &n\end{pmatrix}}.}
{\displaystyle {\begin{pmatrix}a\_{1}&a\_{2}&a\_{3}&\cdots &n\\a\_{1}&a\_{2}&a\_{3}&\cdots &n\end{pmatrix}}.}

இயற்கணிதப் பண்பு
----------------

{\displaystyle f\colon M\rightarrow M} எனில்,
{\displaystyle f\circ id\_{M}=id\_{M}\circ f}
இதில் {\displaystyle \circ } என்பது சார்புகளின் சேர்ப்புச் செயலியின் குறியீடு.
*M* லிருந்து *M* -க்கு வரையறுக்கப்பட்ட அனைத்து சார்புகளின் அலகுள்ள அரைக்குலத்தின் முற்றொருமை உறுப்பு {\displaystyle id\_{M}} ஆகும்.

வெளி இணைப்புகள்
---------------

* Weisstein, Eric W. "Identity Function." From MathWorld—A Wolfram Web Resource.
**பந்தோரா** *(Bandora)* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் பாண்டா தாலுக்காவில் உள்ள ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.40°வடக்கு மற்றும் 73.97°கிழக்கு என்ற அடையாள ஆள்கூறுகளில் பந்தோரா நகரம்  பரவியுள்ளது.  மேலும் கடல் மட்டத்தில் இருந்து சராசரியாக 107 மீட்டர் உயரத்தில் இந்நகரம் உள்ளது

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பந்தோரா நகரின் மொத்த மக்கள் தொகை 12,264 ஆகும்.  இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். பந்தோரா நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 59% எண்னிக்கையும் பெண்கள் 41% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

தொல்பொருளியல்
-------------

சமண சமயத்தின் 22 ஆவது தீர்த்தங்கரர் நேமிநாதருடைய ஒரு பண்டைய சமணக் கோயில் இங்கு கண்டறியப்பட்டுள்ளது. கி.பி 1425 ஆம் ஆண்டு காலத்தைச் சார்ந்த இக்கோயில் தற்பொழுது ஒரு தொல்பொருள் தளமாக விளங்குகிறது.

மேற்கோள்கள்
-----------

1. ↑  Falling Rain Genomics, Inc - Bandora
2. ↑  Falling Rain Genomics, Inc - Carapur
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
4. ↑  TNN (24 November 2008), *Singular pre-Portuguese monument crumbling from neglect Paul Fernandes finds that the Jain basti at Bandora requires conservation*, Goa: தி டைம்ஸ் ஆஃப் இந்தியா, 5 மார்ச் 2016 அன்று மூலம் பரணிடப்பட்டது, 11 ஆகஸ்ட் 2021 அன்று பார்க்கப்பட்டது
5. ↑  Shenoy, Balaji (11 February 2015), *Ruins of Neminath Jain Basti at Bandora*, The Navhind Times
6. ↑  Kerkar, Rajendra; TNN (31 October 2014), *Jain heritage dwindles as govt sits pretty*, தி டைம்ஸ் ஆஃப் இந்தியா
**தேயுடா** (*Deuda*) ( நேபாளி: देउडा ) அல்லது தேயுடா கேல் என்பது நேபாள நாட்டுப்புற நடனத்தின் ஒரு வகையாகும். இது நேபாளத்தின் தூரமேற்கு பிரதேசம் மற்றும் கர்னாலி மாகாணங்களிலும், இந்தியாவின் உத்தராகண்டம் மாநிலத்தின் குமாவுன் பிரிவிலும் நிகழ்த்தப்படுகிறது. இது கௌரா போன்ற பல்வேறு பண்டிகைகளின் போது நிகழ்த்தப்படுகிறது.  ஒருவரது கைகளை ஒருவர் பிடித்துக் கொண்டு ஒரு வட்டமாக நின்றுகொண்டு டியூடா பாடல்களைப் பாடி நடனம் ஆடுகின்றனர். இது கர்னாலி மாகாணத்தின் கலாச்சார பாரம்பரியத்தின் ஒரு பகுதியாக கருதப்படுகிறது.

டெய்லேக், கலிகோட், சூம்லா, அச்சாம், பஜாங், டோட்டி, டடேல்துரா, பைத்தடி, பாசூரா மற்றும் தார்ச்சுலா போன்ற பாடல்களில் தேயுடா பாடல்கள் மிகவும் பிரபலமானவை. இது ஆண் மற்றும் பெண் குழுவால் பாடப்படுகிறது. இது கௌர பர்வா போன்ற விருந்துகள் மற்றும் பண்டிகைகளின் போது நிகழ்த்தப்படுகிறது.

சொற்பிறப்பியல் மற்றும் வரலாறு
-----------------------------

தேயுடா என்ற வார்த்தைக்கு சாய்ந்த அல்லது வளைந்த என்று பொருள். நடனத்தின் போது கால்கள் சாய்ந்த விதத்தில் நகர்த்தப்படுவதால் இவ்வாறு அழைக்கப்படுகிறது. நடனத்தின் போது பாடப்படும் பாடல் ஒரு பறவையின் பெயரால் *நயாவுலி* என்றும் அழைக்கப்படுகிறது.  ஜாஜர்கோட் மாவட்டத்தில் இந்த நடனம் *தாச்சா* என்று அழைக்கப்படுகிறது.

இந்த நடன வடிவம் சூம்லா மாவட்டத்தின் சிஞ்சா பள்ளத்தாக்கில் உள்ள பழமையான கச மல்ல இராச்சியத்தில் தோன்றியதாக கூறப்படுகிறது. நடனம் பின்னர் பள்ளத்தாக்கின் அண்டை பகுதிகளில் பரவியது.

ஆண்களும் பெண்களும் ஒரு குழுவை உருவாக்கி, ஒரு வட்டத்தில் நடனமாடும்போது கைகளைப் பிடித்துக் கொள்கிறார்கள். எந்த இசைக்கருவியும் இல்லாமல் பாடல் பாடப்படுகிறது. தொலைதூர-மேற்கு மற்றும் மத்திய-மேற்கு பகுதிகளில் பேசப்படுகின்ற காஸ் மொழியில் தேயுடா பாடல்கள் உள்ளன. பாடலின் வசனம் ஆண்/பெண் குழுவின் கேள்விக்கும் எதிர் குழுவின் பதிலுக்கும் இடையில் மாறி மாறி வருகிறது.  *தாடி பாக்கா*, *ரட்டேரி*, *ஹட்கேயுலி* மற்றும் *தாமரி* போன்ற பல துணை வகைகள் தேயுடாவில் உள்ளன.

### பாடல்

தேயுடா நடனப் பாடல் நாட்டுப்புற வசனத்தில் பாடப்படுகிறது. எழுத்தின் கட்டமைப்பைப் பொறுத்தவரை, இது ஒரு வரிசையில் 14 எழுத்துக்களைக் கொண்டுள்ளது. இந்நிகழ்ச்சியின் போது பாடப்படும் பாடல்கள் அரசியல், சமூகம், உள்நாட்டு, காதல் போன்ற பல்வேறு வகைகளாக உள்ளது. பாடல் வரிகள் பாடல் மற்றும் தாள இயற்கையில் உள்ளன. சில பாடல் வரிகளில் கடந்த காலத்தில் நேபாள மக்களின் வீரம் பற்றிய விளக்கம் போன்ற வரலாற்று கூறுகளும் இருக்கலாம் என்று கருதப்படுகிறது.

சான்றுகள்
---------

1. ↑  "देउडा गीत र देउडा भाषिकाको इतिहास". *Sajha Bisaunee* (நேபாளி). 2022-03-01 அன்று பார்க்கப்பட்டது.
2. ↑  "के हो देउडा ? र यसका किशिम ।". *nepaldristi.com*. 2022-03-01 அன்று பார்க்கப்பட்டது.
3. ↑  Bot, नेपालबोट समाचारदाता :: Nepal. "कर्णालीको संस्कृति देउडा". *Nepal Bot*. 2022-03-07 அன்று மூலம் பரணிடப்பட்டது. 2022-03-07 அன்று பார்க்கப்பட்டது.
4. ↑  "भाषा र संस्क्रिती को जागेर्न हाम्रो अभियान". deudasamaaj.com. 2014-05-02 அன்று மூலம் பரணிடப்பட்டது. 2014-05-01 அன்று பார்க்கப்பட்டது.
5. ↑  Awaj, Lal. "देउडा एक पहिचान एवम् विश्लेषण | Lal Awaj" (ஆங்கிலம்). 2022-03-07 அன்று பார்க்கப்பட்டது.
**முற்று** என்பது ஒரு வகை தொடை விகற்பமாகும்.

கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

"இருசீர் மிசைஇணை யாகும் பொழிப்பிடை யிட்டொருவாம்  

இருசீ ரிடையிட்ட தீறிலி கூழை முதலிறுவாய்  

வருசீ ரயலில் மேல்கீழ் வகுத்தமை தீர்கதுவாய்  

**வருசீர் முழுவதும் ஒன்றன்முற் றாமென்ப** மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

செய்யுளின் அடியில் 4 சீர்களுமே ஒரே வகையான தொடை அமையப்பெரின் முற்றுத்தொடை விகற்பம் எனப்படும்.

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. முற்று மோனைத் தொடை
2. முற்று இயைபுத்தொடை
3. முற்று எதுகைத்தொடை
4. முற்று முரண் தொடை
5. முற்று அளபெடைத்தொடை

எடுத்துக்காட்டுகள்
------------------

"துப்பார்க்குத் துப்பாய துப்பாக்கித் துப்பார்க்குத்  

துப்பாய தூஉம் மழை.." (12-வது திருக்குறள், அறத்துப்பால், பாயிரவியல், வான்சிறப்பு)  

  

மேற்கண்ட குறளில் முதலடியில் நான்கு சீர்களுமே "து" என்று மோனையெடுக்கின்றன. எனவே இச்செய்யுள் முற்று மோனைத்தொடை வகையை பின்பற்றுகிறது எனலாம்.

  

  


| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
கட்டுமானத்தின் போது அடல் பாலம்
**அடல் சேது** *(Atal Setu)* இந்தியாவின் பஞ்சாப் மாநிலத்திலுள்ள பதான்கோட் நகரத்திற்கு அருகில் அமைந்திருக்கும் ஒரு பாலமாகும். ராவி ஆற்றின் மேல் 592 மீட்டர் நீளம் கொண்டு கம்பி வடம் தாங்கும் வகை பாலமாக இது கட்டப்பட்டுள்ளது. 2015 ஆம் ஆண்டு டிசம்பர் மாதம் 24 அன்று முன்னாள் பாதுகாப்பு மந்திரி மனோகர் பாரிக்கர் பாலத்தை திறந்து வைத்தார். பதான்கோட் மாவட்டத்திலுள்ள துனேரா கிராமத்தில் தொடங்கும் அடல் பாலம் பசோலி சாலை வரை நீண்டுள்ளது. இந்தியாவின் பஞ்சாப், சம்மு-காசுமீர் மற்றும் இமாச்சல பிரதேசம் ஆகிய மூன்று மாநிலங்களிடையேயான இணைப்பை இப்பாலம் வழங்குகிறது. வட இந்தியாவில் முதன்முதலில் கட்டப்பட்ட கம்பிவடம் தாங்கும் பாலம் என்ற சிறப்பு இப்பாலத்திற்கு உண்டு. இந்த வகை பாலங்கள் வரிசையில் நாட்டின் நான்காவது பாலம் என்ற சிறப்பும் அடல் சேது பாலத்திற்கு உண்டு.இதுபோன்ற மற்ற மூன்று பாலங்கள் மும்பை (பாந்த்ரா-வொர்லி சீலிங்கு), அலகாபாத் (நைனி) மற்றும் கொல்கத்தா (ஊக்ளி) ஆகிய இடங்களில் உள்ளன.

புது தில்லி இந்திய தொழில்நுட்ப நிறுவனம் அடல் பாலத்தின் வடிவமைப்பிற்கு ஒப்புதல் அளித்தது. 2011ஆம் ஆண்டு மே மாதம் தேசிய முற்போக்கு கூட்டணியின் தலைவர் சோனியா காந்தி பாலத்திற்கு அடிக்கல் நாட்டினார். கனடாவைச் சேர்ந்த ஆலோசகர் மெகல்கன்னி ஆலோசனை சேவை நிறுவனம் பாலத்தை வடிவமைத்தது. போக்குவரத்து உட்கட்டமைப்பில் ஈட்டுபட்டு வந்த பொறியியல் மற்றும் கட்டுமான நிறுவனங்களான இந்தியாவின் எல்லை சாலைகள் நிறுவனம், இர்க்கொன் பன்னாட்டு நிறுவனம், எசு.பி.சிங்ளா கட்டுமான நிறுவனங்கள் பாலத்தின் கட்டுமான பணிகளை மேற்கொண்டன. முன்னாள் பிரதமர் அடல் பிகாரி வாச்பாயின் பெயரை நினைவூட்டும் விதமாக பாலத்திற்கு அடல் சேது என்று பெயரிடப்பட்டது. வாச்பாயின் பிறந்தநாளுக்கு ஒரு நாள் முன்னதாக அடல் பாலம் தேசத்திற்காக அர்ப்பணிக்கப்பட்டது.

மேற்கோள்கள்
-----------

1. ↑  "Atal Setu opens, to improve connectivity with HP, Punjab". *The Tribune*.. பார்த்த நாள்: 25 December 2015.
2. ↑  "Vajpayees birthday present atal setu dedicated to country (हिमाचल व पंजाब को जम्मू-कश्मीर के और भी करीब लाने वाला केबल ब्रिज गुरुवार को देश को समर्पित हो गया। रक्षामंत्री मनोहर पर्रिकर ने अटल सेतु का उद्घाटन किया।)" (in Hindi). *Jagran*.. பார்த்த நாள்: 25 December 2015.

.
முற்றுப்புள்ளி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.

முற்றுப்புள்ளி இட வேண்டிய இடங்கள்
---------------------------------

ஒரு சொற்றொடர் அல்லது வாக்கியம் முடிவுற்றது என்பதைக் குறிக்க முற்றுப்புள்ளி பயன்படுகிறது. 

முற்றுப்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) கூற்று வாக்கியத்தின் முடிவில் முற்றுப்புள்ளி இடுவது முறை.
எடுத்துக்காட்டு:
*தமிழ் இலக்கியம் கடந்த இரு நூற்றாண்டுகளில் விரைவாக வளர்ச்சியடைந்தது.*
2) ஏவல் வாக்கியத்தின் முடிவில் முற்றுப்புள்ளி இடுவது முறை.
எடுத்துக்காட்டு:
*விளக்கம் அறிய இருபதாம் பக்கம் புரட்டுக.*
3) மேற்கோள் பெற்றுவரும் வாக்கியத்தின் இறுதியில் மேற்கோள்குறிக்கு முன் முற்றுப்புள்ளி இடுவது முறை.
எடுத்துக்காட்டு:
*"செய்வன திருந்தச் செய்க."*
4) கிடக்கை வரிசையில் அமைக்கும் பட்டியலின் இறுதியில் முற்றுப்புள்ளி இடுவது முறை.
எடுத்துக்காட்டு:
*திருக்குறளில் மூன்று பெரும் பிரிவுகள் உண்டு. அவை: அறத்துப்பால், பொருட்பால், காமத்துப்பால்.*
5) கிடக்கை வரிசையில் அமைக்கும் முகவரியின் இறுதியில் முற்றுப்புள்ளி இடுவது முறை.
எடுத்துக்காட்டு:
*வ. எழில், கதவு எண் 24, வடக்குத் தெரு, பூந்துறை, கன்னியாகுமரி மாவட்டம்.*
6) ஒரு வாக்கியம் முழுவதும் பிறை அடைப்பிற்குள் வந்தால் முடிவில் வரும் பிறை அடைப்பிற்கு முன்னால் முற்றுப்புள்ளி இடுவது முறை.
எடுத்துக்காட்டு: *நாட்டுக்கு நற்பணியாற்ற மாணவர் முன்வர வேண்டும். (பிறருக்கும் அக்கடமை உண்டு.)*
7) ஒரு வாக்கியத்தின் முடிவில் கூடுதல் தகவல் பிறை அடைப்பிற்குள் தரப்பட்டிருந்தால் பிறை அடைப்பிற்கு வெளியே முற்றுப்புள்ளி இடுவது முறை.
எடுத்துக்காட்டு:
*சில ஆங்கிலச் சொற்கள் பெருவழக்காக உள்ளன (பேப்பர் போன்றவை).*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**பகரம்பூர்** அல்லது **பெர்காம்பூர்** (**Baharampur**) (pronounced asˌbɑ:(h)ərəmˌpʊə) இந்தியாவின் மேற்கு வங்காள மாநிலத்தின் மையத்தில் அமைந்த முர்சிதாபாத் மாவட்டத்தின் நிர்வாகத் தலைமையிட நகரமும், நகராட்சியும் ஆகும். 

2011ம் ஆண்டின் மக்கட்தொகை கணக்கெடுப்பின்படி, இம்மாநகரத்தின் மக்கள்தொகை 3,05,609 ஆகும். முன்னாள் இந்நகரத்தில் பிராமணர்கள் அதிகம் வாழ்ந்ததால், இதனை *பிரம்மபுரம்* என்று அழைத்தனர். இந்நகரம் கொல்கத்தாவிற்கு வடகிழக்கே 200 கிமீ தொலைவில் உள்ளது.

பெர்காம்பூர் கோட்டை, 1850

புவியியல்
---------

பெர்காம்பூர் நகரம் 24°06′N 88°15′E﻿ / ﻿24.1°N 88.25°E﻿ / 24.1; 88.25 பாகையில் அமைந்துள்ளது. கொல்கத்தாவிலிருந்து வடக்கே 200 கிமீ தொலைவில், கங்கை ஆற்றின் துணை ஆறான பாகீரதி ஆற்றின் கரையில் பெர்காம்பூர் நகரம் உள்ளது.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, பெர்காம்பூர் நகரத்தில் மக்கள்தொகை 3,05,609 ஆகும். 
அதில் ஆண்கள் 1,56,489 ஆகவும், பெண்கள் 1,49,120 ஆகவும் உள்ளனர். ஆறு வயதிற்குட்பட்டோர் 23,182 ஆக உள்ளனர். எழுத்தறிவு விகிதம் 88.8% ஆகவுள்ளது.

போக்குவரத்து
------------

### தொடருந்து

பெர்காம்பூர் கோர்ட் தொடருந்து நிலையம்
கொல்கத்தா, புரி, குவகாத்தி போன்ற நகரங்களுக்குச் செல்ல, பெர்காம்பூர் கோர்ட் தொடருந்து நிலையத்திலிருந்து தொடருந்து வசதிகள் உள்ளது. 

### சாலைப் போக்குவரத்து

தேசிய நெடுஞ்சாலை எண் 12 மற்றும் 34 பெர்காம்பூர் நகரத்தின் வழியாக செல்கிறது.

பெர்காம்பூர் நகரத்திலிருந்து கொல்கத்தா, ஹவுரா,  துர்காப்பூர், சியூரி, ஆசன்சோல், போல்பூர், வர்தமான்,  பாங்குரா, ஜார்கிராம், மால்டா, டார்ஜிலிங், சிலிகுரி போன்ற நகரங்களுக்கு பேருந்து வசதிகள் உள்ளது. 

* காசிம்பஜார் அரண்மனைகாசிம்பஜார் அரண்மனை
* ஐரோப்பியர்களின் கல்லறை, ஆண்டு 1600ஐரோப்பியர்களின் கல்லறை, ஆண்டு 1600
* டச்சு கல்லறைடச்சு கல்லறை

மேற்கோள்கள்
-----------

1. ↑  "Maps, Weather, and Airports for Baharampur, India". *www.fallingrain.com*. 1 April 2018 அன்று பார்க்கப்பட்டது.
2. ↑  "Urban Agglomerations/Cities having population 1 lakh and above" (PDF). *Provisional Population Totals, Census of India 2011*. 21 October 2011 அன்று பார்க்கப்பட்டது.
3. ↑  பெர்காம்பூர் கோர்ட் இரயில்வே நிலையம்

வெளி இணைப்புகள்
---------------

விக்கிமீடியா பொதுவகத்தில்,  
 ***Baharampur***   
என்பதின் ஊடகங்கள் உள்ளன. 

* Map of Murshidabad district on CalcuttaWeb.com பரணிடப்பட்டது 2006-02-02 at the வந்தவழி இயந்திரம்
* Latitude and longitude locations maps in India பரணிடப்பட்டது 2018-03-08 at the வந்தவழி இயந்திரம்
* City populations in West Bengal
* விக்கிச்செலவில் செலவு வழிகாட்டி: Baharampur
**நீலமணி என் இராஜு** (*Neelamani N Raju*) இந்தியாவின் கர்நாடக மாநிலத்தைச் சேர்ந்த ஒரு காவல்துறை அதிகாரியாவார். 1983 ஆம் ஆண்டு தொகுதி காவல் அதிகாரி தேர்வில் கர்நாடகா பிராந்தியத்திற்காக இவர் தேர்ந்தெடுக்கப்பட்டார். கர்நாடக காவல்துறை பொது இயக்குநராகவும் கர்நாடக காவல்துறை பொது ஆய்வாளராகவும் பணிபுரிந்தார். கர்நாடக காவல் துறையில் தலைவராக இருந்த முதல் பெண் காவல்துறை அதிகாரி என்ற சிறப்புடன் நீலமணி சனவரி 31 அன்று தனது பதவியில் இருந்து ஓய்வு பெற்றார்.

20 ஆண்டுகளுக்கும் மேலாக மத்திய பிரதிநிதியாக இந்திய அரசுக்காக இவர் பணியாற்றியுள்ளார். நேபாளத்தின் காத்மாண்டுவில் உள்ள இந்திய தூதரகத்தில் செயலாளராகவும் சில காலம் பணியாற்றினார். 2016 ஆம் ஆண்டில் தனது மாநிலப் பணிக்கு திரும்புவதற்கு முன்பு, இந்திய அரசின் உள்துறை அமைச்சகத்தின் புலனாய்வுப் பணியகத்தில் கூடுதல் இயக்குநராக பணியில் இருந்தார்.

மேற்கோள்கள்
-----------

1. ↑  "Bengaluru: Neelamani for new DGP post". *தி டெக்கன் குரோனிக்கள்*. 2018-05-24 அன்று பார்க்கப்பட்டது.
2. ↑  "Neelamani Raju becomes first woman to helm Karnataka's police force". *ஹிந்துஸ்தான் டைம்ஸ்* (ஆங்கிலம்). 2017-10-31. 2018-05-24 அன்று பார்க்கப்பட்டது.
3. ↑  "Neelamani N Raju, 1983 batch IPS officer, becomes first woman to head Karnataka Police". *Firstpost*. 2018-05-24 அன்று பார்க்கப்பட்டது.
மரத் தேய்ப்பரம்
 குளம்புத் தேய்ப்பரம் பயன்படுத்தும் குதிரை ஆயம் 
**பருவரம் அல்லது தேய்ப்பரம்** *(Rasp)* மரம் அல்லது பிற பொருள்களுக்கு வடிவம்தரப் பயன்படுத்தும் கைக்கருவியாகும். இது ஒரு கூர்முனையும் பிறகு நீண்ட தண்டும் அதாவது நடு உடலும் இறுதியாகஅடிப்பகுதியும் ( heel or bottom) கொண்டிருக்கும். மரம் அல்லது நெகிழிக் கைப்பிடியில் செருக, ஒரு கூம்பாப்பும் கடைசியில் இருக்கும். இதன் தண்டில் பரவலாகக் கூரிய பற்கள் இருக்கும். இவை அரங்களை விடக் கரடாக அல்லது பருவட்டாக வெட்டுகின்றன.ஒரு குறுகிய கூரான தொடு முனை இவ்வகைக் கருவிகள் அனைத்திற்கும் பொதுவானது. இவ்வமைப்பு ஒரு கைப்பியில் பொருத்தப்படுகிறது .

பயன்பாடுகள்
-----------

மரவேலையில் இவை வளைந்த பரப்புகளில் இருந்து வேகமாக மரத்தை வெட்டி எடுக்க உதவுகின்றன. இவை drawknife ஐ விடகுறைவாகவே மரத்தை வெட்டி எடுக்கின்றன. எனவே இவற்றைக் கட்டுபடுத்துவது எளிது. இவை சொரசொரப்பான ப்ரப்பை உருவாக்கினாலும் அவ்வெட்டுப்பரப்பை மேலும் நயமான அரங்களால் சீர்செய்யலாம்.
தேய்ப்பரங்களில் பல வகைகளும் வடிவங்களும் உள்ளன. அரைவட்ட, முழுவட்ட, தட்டையான வடிவங்களில் இவை அமையலாம். இவை நுண்ணிய முதல் பருநிலை வரை பலவகைகளில் கரட்டரம் ( bastard), பேழையரம் (cabinet) , தச்சரம் ( wood) போல அமையலாம். இவை எல்லாவற்றையுமே பல்வேறு வடிவங்களை உருவாக்கப் பயன்படுத்தலாம்.
குதிரை ஆயவேலையில் இவற்றை குதிரைக் குளம்பில் உள்ள கூடுதல் பொருளை அகற்றப் பயன்படுத்தலாம்.

இவை அலபாசுட்டர் கற்களை வடிவமைக்கப் பயன்படுகின்றன. அரம்பம் (Saw), வெட்டுளி(Chisel) ஆகியவை இக்கற்களின் கரட்டு வடிவத்தை உருவாக்கப் பயன்படுத்தினாலும் அலபாசுட்டர் சிலையின் இறுதிசீராக்கத்துக்கு தேய்ப்ப்ரங்களையே பயன்படுத்துகின்றனர்.

மேலும் காண்க
------------

* தச்சரின் வாசி (இழைப்புக் கருவி)

மேற்கோள்கள்
-----------

1. ↑  Lye 1993, ப. 12–13.
**முனைய துணைக்கோள் ஏவுகலம்-சி50** என்பது (PSLV-C50) இந்திய முனைய துணைக்கோள் ஏவுகல வரிசையில் 52-ஆவது ஏவுதல் ஆகும். இதன் மூலம் இந்திய தகவல் தொடர்பு செயற்கைக்கோள்-01(CMS-01) இந்திய விண்வெளி ஆய்வு மையத்தால் ஆந்திரப்பிரதேசம் ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் ஏவுதளத்தில் இருந்து 2020 ஆம் ஆண்டு டிசம்பர் 17 அன்று இந்திய சீர் நேரம் 3.41 மணிக்கு விண்ணில் ஏவப்பட்டது.இந்த ஏவுகலம் சுமார் 44.4 மீ உயரம் கொண்டதாகும்.

செயற்கைக்கோள் ஏவுதல்
--------------------

இந்த ஏவுகலம் இந்திய தகவல் தொடர்பு செயற்கைக்கோள்-01 (சிஎம்எஸ்-01) ஐ புவிவட்டப்பாதையில் செலுத்துவதற்காக பயன்படுத்தப்பட்டது. சற்றேறக்குறைய 20 நிமிடங்கள் 12 விநாடிகளுக்குப் பிறகு செயற்கைக்கோளினை உத்தேசிக்கப்பட்ட சுற்றுப்பாதையில் செலுத்தியது.

மேற்கோள்கள்
-----------

1. ↑  "PSLV-C50/CMS-01 - ISRO". *www.isro.gov.in*. 2020-12-11 அன்று மூலம் பரணிடப்பட்டது. 2020-12-26 அன்று பார்க்கப்பட்டது.
2. ↑  "PSLV-C50 successfully launches CMS-01 from Sriharikota - ISRO". *www.isro.gov.in*. 2020-12-18 அன்று மூலம் பரணிடப்பட்டது. 2020-12-27 அன்று பார்க்கப்பட்டது.
**நீலமேகவர்ணம்**, அதிமுக அரசியல்வாதியான இவர் 2003 தமிழ்நாடு சட்டமன்ற இடைத்தேர்தலில் தூத்துக்குடி மாவட்டம், சாத்தான்குளம் சட்டமன்றத் தொகுதியில் தன்னை எதிர்த்து போட்டியிட்ட இந்திய தேசிய காங்கிரசு கட்சியின் வேட்பாளர் ஏ. மகேந்திரனை 17,000 வாக்கு வித்தியாசத்தில் வென்றவர்.தேர்தலில் போட்டியிடுவதற்கு முன்னர் நீலமேகவர்ணம் சாத்தான்குளம் ஊராட்சி ஒன்றிய அதிமுக செயலாளராக பணியாற்றியவர்.

2006 தமிழ்நாடு சட்டப்பேரவைத் தேர்தலின் போது சாத்தான்குளம் சட்டமன்றத் தொகுதி ஸ்ரீவைகுண்டம் சட்டமன்றத் தொகுதியாக மறுசீரமைக்கப்பட்டது. எனவே நீலமேகவர்ணத்திற்கு இத்தொகுதியில் மீண்டும் போட்டியிட வாய்ப்பு கிடைக்கவில்லை.

எனவே தற்போது அரசியல் பணிகளுடன் வருவாய்க்கு ஆடு, மாடுகள் மேய்த்தல் மற்றும் கருப்பட்டி செய்வதற்கு பதநீர் காய்ச்சுதல் போன்ற பணிகள் செய்து வருகிறார்.

இதனையும் காண்க
--------------

* எஸ். எஸ். மணி நாடார்

மேற்கோள்கள்
-----------

1. ↑  Neelamegavarnam is AIADMK candidate for Sattankulam by-poll
2. ↑  Sattankulam MLA takes oath as Assembly member
3. ↑  ஆடு, மாடுகள் மேய்த்தல் - கருப்பட்டி காய்ச்சும் சாத்தான்குளம் முன்னாள் அதிமுக எம்எல்ஏ